Verso a fin del'inverno del 1983, Randall Smith jera ndà a fiera dei strumenti muxicài in Germania, el Musik Messe, pa sponsorixàre a Mesa/Boogie in Europa. Intanto kel paròn dea Mesa Boogie jera a Francoforte, i tecnici Mike Bendinelli e Doug West i gheva decixo de proàre a modificare el Mark IIC, stàndoghe drio un paro de setimàne a far raquante prove, e i ga visto ke i gheva trovà a modifica giusta pa fare qualcosa de bon, ma fin al febraro del 1984 el Mark IIC+ no l'è stà mèso in produsiòn parkè i ga voèsto provare ben ogni minimo particoeàe, finkè no i jera contenti e sicuri de aver fato na modifica ke ndave puìto. A modifica fondamentàe ke xe stà fata al circuito dal IIC al IIC+, xe ke i ghe ga xontà gain e fàto diventare pì ciàro e armonico soe medio-alte. Quando ghe xe stà domandà a Mike Bendinelli parkè el sòna cusìta, lù el ga dito: "L'è stà Doug West a voèrlo cusìta ciàro". Doug West ndava in serca de fare un'anpli da poèr fare shred sensa avèr bixogno de doparàre boost a pedàe davanti, a fin rivàndo a quèo kel voèva. Oviamènte Randall Smith ghe jera piaxùo a modifica, eora el ga aprovà el novo circuito e decixo de mèterlo subito i produsiòn e ciamàrlo Mark IIC+. El "più" se cata soi Mesa/Boogie col numero de serie ke va dal 12500 al 14999, anca se el se poe catàre so calke modèo col numero de serie intorno ai 12400, parkè magari el jera fàto so mixura o el jera un prototipo: sol pasajo da IIc a IIc+ ghe xe stài vari esperimenti. I anpli ke xe stài agiornài intorno i primi àni '90, i ga un RA ke xe na autorixasiòn pa riagiornàrne l'anpli dèso. Soto a spina dea corente ghe xe scrito co l'indeebie "MB", ke xe e inisiài del tecnico Mike Bendinelli: l'è quèo ke faxeva el contròeo finàe ai anpli. Nol jera l'unico tecnico kel ghe metèva e man ai Mesa/Boogie Mark, so ogni circuito stanpà se poe vedere dee inisiài ke poe esère SDG, BN, CD, RH, LB, PG, MB, KDW e RCS RCS, Randall C. Smith. KDW stà par Kay Dee ke secondo i esperti, i Mark IIC+ ke porta e so inisiài, sona mejo. No soeo Mike Bendinelli faxeva a verifica finàe, ma ghe xe raquanti exenplari, tanto rari, de IIC+ ke invèse de catàr scrito par da drio MB, se cata RCS el cao. In teoria i Mark IIC+ dovarìa avere scrito sora el potensiometro del master "Pull deep" e invèse i Mark IIC dovarìa aver scrito "Gain Boost". I primi frontaìni gheva l'equaìxatore grafico de coeòre grixo scuro, cuèi vegnèsti fora dopo de grixo ciàro. Sò a "Christmas card" del 1983 se vede pa a prima olta el frontaìn davanti co scrito "Pull deep", ma savendo ke a Mesa/Boogie no i gheva tanti fastidi, i ghe ne gà butài sù anca dei quèi co scrito "Gain boost" finkè no i gheva finii. Sò i Mark IIC+ col cono da 15 pòici, i ga spetà sie mexi prima de canbiarghe a scrita del frontaìn, da "Gain boost" a "Pull deep", ma pa savère se l'è un C+ originàe xe pì inportante vardare sel ga i numeri de serie da 12500 a 14999, ke star là a vardare stì picoi particoeàri, ansi a pì sicura xe senpre a prova del loop efèti Pa vedere se te ghe un Mark IIC+ o un Mark IIC, bixogna farghe a prova del loop efèti: 1)Inpira el jack dea kitara diretamènte sol return del loop efèti. 2)Meti sol canàe distorto 3)Finkè te soni pròa girare i potensimetri del drive e del gain. 4)Se no ghe xe variasiòn de voeùme e i sona, te ghe un Mark IIC+ Sol Mark IIC e IIC+ i ga doparà el stèso tipo de skeda stanpà sol circuito de preanplificasiòn, par quèo ke se poe portare un IIC a IIC+.